钦定古今图书集成/明伦汇编/氏族典/第319卷 > 《廖用贤尚友录》 > 丁仲修
## 钦定古今图书集成/明伦汇编/氏族典/第319卷 > 《廖用贤尚友录》 > 丁仲修

按《宋史鞠嗣复传》：“丁仲修，字敏之，温州人。方腊党俞
道安陷乐清，巡检陈华往捕，死之。先锋将张理同李
振迎敌，渡八接桥，桥断马蹶，溺死。贼至帆游，夏祥遣
辅褒迎战，褒死之。仲修帅乡兵与贼战，力屈乃死。”

===丁元===按《宋史孙晖传》：“有统领丁元者，遇金人十八里洲被
围，元大謼其徒，勉以毋得负国，一舟二百人皆斗死。
诏赠承信郎，录其后。”